 Ìtàn Ìjà Laarin Ọkẹrẹ Àti Asin  Ìgbẹhìn Ìjà Fún Asin Àti Òfófó Fún Ìjàpá Kò Bímọ Ire : Ni ayé igbà kan ri, àwọn ẹranko ni ọjà ti wọn.  Ni ọjọ ọjà, Kìnìún, Ajá, Ìgalà, Ikõkò, Kọlọkọlọ, Erin, Ẹkùn,  Ìjàpá, Ọkẹrẹ, Eku-Asin, àti àwọn ẹranko yoku gbé irè oko àti ẹrù fún títà wá si ọjà.  Erin ni Olóri ọjà, Kìnìún ni igbá keji.  Gbogbo ẹranko mọ àlébù ara wọn.  Wọn mọ pé Asin fẹràn ijà, bẹni òfófó àti àtojúbọ ni àlébù Ìjàpá.Ni ọjọ kan, ijà bẹ silẹ laarin Ọkẹrẹ àti Asin.  Ki ṣe pé àwọn ẹranko yoku kò lè làjà yi, ṣùgbọn wọn rò pé Asin ti tún gbé iṣe rẹ dé nitori ó fẹràn ijà, nitori eyi, wọn kò dá si ijà.  Ìjàpá fi ìsọ rẹ silẹ, ó sá lọ wòran ijà.  Nigbati ó dé ibi ijà, ó rò pé Asin lágbára ju Ọkẹrẹ lọ, ó kó si wọn laarin.  Eku-Asin kò fẹràn Ìjàpá nitori ki gbọ tara ẹ, nitori eyi, inú bi i, ó fi Ọkẹrẹ silẹ, ó kọjú ijà si Ìjàpá.  Ó fi ibinú gé imú Ìjàpá jẹ.  Ìjàpá bẹrẹ si ké igbe pẹlú orin yi nitoÌri ki àwọn ẹranko yoku lè gba ohun lọwọ Asin:Asín tòhun Ọkẹrẹ  jo mi joÀwọn ló jọ njà - jo mi joÌjà ré mo wá là -jo mi joAsín wá fi mí ni mú jẹ  jo mi joẸ gbà mí lọwọ rẹ  jo mi joÀwò mí mbẹ lọjà -jo mi joÀwọn ẹranko yoku kọ lati gba Ìjàpá lọwọ Asin, dipò ki wọn làjà gẹgẹ bi orin arò Ìjàpá, yẹyẹ ni wọn bẹrẹ si ṣe, pé Ìjàpá ri ẹsan òfófó.  Nigbati Ìjàpá ri pé àwọn ẹranko yoku kò ṣetán lati gba ohun, ó lo ọgbọn inú rẹ lati tu ara rẹ silẹ.  Ó fa imú rẹ àti ẹnu Asin wọ inú ikarawun rẹ, ó pa ikarawun dé mọ ẹnu Ọkẹrẹ.  Asin bẹrẹ si jà pàtàpàtà lati tú ẹnu rẹ silẹ. Bi ó ti dura bẹni ẹnu rẹ gùn si titi ó fi já.  Ìjà yi ló sọ Asin di ẹlẹnu gígùn, ti ó sọ  Ìjàpá di onímú kékeré titi di ọjọ òni.Ẹkọ itàn yi ni pé kò si èrè rere ninú ijà tàbi iwà òfófó nitori igbẹhin àlébù wọnyi ki i dára. 